Almyrída (Chaniá)

Almyrída (; transl. myös Almirída) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Almyrída on osa Plákan kyläyhdyskuntaa. Kylän väkiluku on 170 (vuonna 2011).

Almyrída sijaitsee Kreetan pohjoisrannikolla Drápanoksen niemellä Soúdanlahden suulla noin 25 kilometriä itään Chaniásta. Kylä on alun perin kalastajakylä ja nykyisin turistikohde. Kylässä on useita rantoja. Soúdanlahdessa kylän edustalla sijaitsee pieni Kárgan saari. Historiallisiin nähtävyyksiin kuuluvat varhaiskristillisen basilikakirkon rauniot 400-luvulta.

Aiemmin kylä kuului Vámoksen kuntaan ja vuodesta 2011 lähtien Apokóronaksen kunnan Vámoksen kunnallisyksikköön.

pienoiskuva|none|pysty=1.5|Almyrídan kylää.

 Lähteet 

 Aiheesta muualla 

Luokka:Apokóronas
Luokka:Arkeologiset kohteet Kreetalla
Luokka:Kreetan kylät